Source: http://docplayer.hu/2587868-Ugyvedi-ugyvitel-oktatasi-segedanyag.html
Timestamp: 2018-04-21 18:19:36
Document Index: 24236500

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Ügyvédi ügyvitel oktatási segédanyag - PDF
1 Ügyvédi ügyvitel oktatási segédanyag Összeállította dr Bednay Dezső 1) Az ügyvédi tevékenység kialakulása Rómában kezdetekben a jogszabályok, elsősorban a szakrális szabályok betartását a pontifexek felügyelték. A XII. táblás törvények elfogadását követően (a Kr.e. III. századtól) a köztársasági jogtudomány művelése nem csak a papi testületek, hanem a római társadalom laikus felsőbb rétegei számára is elérhetővé vált. A joggal foglalkozó laikusokat a köztársasági Rómában honorácioroknak nevezték. A honoráciorok jellemzően nem a megélhetésért, hanem esetleg egy későbbi politikai karrier érdekében adtak jogi tanácsokat, szakvéleményt (responsum) polgártársaiknak. A honoráciorok perbeli képviseletet nem láttak el, jobbára csak szakmai instrukciókat adtak a felek nevében eljáró, általában csak elemi jogi ismeretekkel rendelkező rhetoroknak. Véleményüket gyakran a magistratus (közigazgatás) is kikérte. Jogi kérdésekben tehát a jogalkalmazók szakemberektől kértek tanácsot és a jogtudósok jogirodalmi, tudományos tevékenységükkel a jog továbbfejlesztéséhez is hozzájárultak. A római császárság időszakában a joggal foglalkozók között már szakmai differenciálódás jött létre. A Kr.u. III. század végétől, a késő Római Birodalomban jelent meg a maihoz hasonlítható ügyvédi munka (mondhatni a honoráciori és a rhetori intézmény összeolvadásaként). A perben a fél helyett, annak nevében és meghatalmazása alapján eljáró személyt procuratornak nevezték. A Kelet Római birodalomban már szokássá vált, hogy a perben fellépő ügyvédek jogi iskolában 4-5 éves jogi tanulmányokat folytattak és ismereteiket vizsga letételével is bizonyították. A magasabb hivatalnokok rendszerint ezek közül az ügyvédek közül kerültek kiválasztásra. A jogászok másik nagy csoportjaként így alakult ki a császári tanácsban ülő hivatalnok jogász réteg is, mely az igazságszolgáltatásban különös előjogokat kapott. A korai feudalizmusban is tovább folytatódott a jogi tanácsadói és a perbeli képviselői tevékenység összefonódása, a procuratori hivatás kialakulása. Ebből a latin eredetű szóból jött létre a feudális Magyarországon meghonosodott prókátor elnevezés. Magyarországon 1769-ben Mária Terézia rendelte el, hogy prókátor csak vizsgával rendelkező személy lehet. Az ügyvédekre vonatkozó jogi szabályozás történeti előzménye az ügyvédi rendtartás tárgyában kiadott évi XXXIV., majd az évi IV. törvénycikk. Magyarországon 1874-től az ügyvédi tevékenység feltételeként már a maihoz hasonló módon törvényben írták elő: jogi tanulmányokat; megfelelő szakmai gyakorlatot; 1
2 szakmai vizsgát; kamarai tagságot. Az ügyvéd teljesen szabadon gyakorolhatta tevékenységét az ország egész területén. A többi szocialista országhoz hasonlóan 1948 és 1990 között az ügyvédi kamarák hazánkban is nagyrészt elvesztették önállóságukat és nem volt lehetőség az ügyvédi magántevékenységre, az ügyvédek kénytelenek voltak belépni ügyvédi munkaközösségekbe. Ebben a korszakban az ügyvédségről az évi 4. törvényerejű rendelet rendelkezett. A rendszerváltás után a törvényerejű rendeletet jelentősen módosította az évi XXIII. Törvény, mely visszaállította az ügyvédi magántevékenységet és az ügyvédség tényleges önkormányzatát. Ez a módosítás új korszakot nyitott az ügyvédi hivatás szabályozásában: elismerve az ügyvédi magángyakorlatot megszüntette a munkaközösségi szerveződést, lehetővé tette az ügyvédi tevékenység egyéni ügyvédként, illetve ügyvédi irodában való folytatását. A módosítás az ügyvédi kamarai felvételre való jogosultságot, mint alanyi jogot szabályozta. Az új jogszabály hatására átalakulás kezdődött az ügyvédi karban. Az ügyvédi pályát választók száma jelentősen emelkedett és az ügyvédi tevékenység folytatása sokszínűbbé vált. Az ügyvédekről szóló jelenleg hatályos évi XI. törvény szerint az ügyvéd a hivatásának gyakorlásával elősegíti a megbízója jogainak érvényesítését és kötelezettségeinek teljesítését. Ezek során törvényes eszközöket vesz igénybe. Az ügyvédnek törekednie kell arra is, hogy az ellenérdekű felek a jogvitáikat a bírósági per elkerülésével, megegyezés útján intézzék el. Az ügyvédi tevékenység függetlenségének leszögezése garanciális szabály. A függetlenség egyrészt azt jelenti, hogy az ügyvéd nem utasítható, és nem vállalhat olyan kötelezettségeket, amelyek a függetlenségét veszélyeztetik. E szabállyal függ össze pl. a munkaviszonyban állás tilalma. Másrészt ez a függetlenség nem korlátlan, hiszen az ügyvédnek a hivatását mindig a legjobb tudása szerint, lelkiismeretesen, a jogszabályok megtartásával kell gyakorolnia. Az ügyvéd általában a megbízó megbízása alapján jár el. Az ügyvéd a hatóság kirendelése alapján is eljárhat. ügyvéd kirendelés esetén bűnügyi védőként, pártfogó ügyvédként (az újabb szabályok szerint ez csak kivételesen történik kirendelés alapján: a pártfogó ügyvédek fő szabály szerint a támogatott fél által meghatalmazott jogi segítők lettek), eseti gondnokként, ügygondnokként jár el. Az ügyvédi tevékenység kiterjed az ún. klasszikus ügyvédi tevékenységekre ezek: az ügyfél képviselete, büntetőügyben védelem, jogi tanácsadás, szerződés, beadvány és más irat készítése, az ezekhez kapcsolódó pénz és értéktárgy letéti kezelése. 2
3 Az ún. klasszikus ügyvédi tevékenységek ellenérték fejében történő rendszeres ellátására - ha törvény másképpen nem rendelkezik - kizárólag ügyvéd jogosult. A gazdasági, társadalmi életben bekövetkezett változások hatására átalakult az ügyvédi tevékenység. Napjainkban az ún. klasszikus ügyvédi tevékenység kibővült. Az ügyvédi tv. alapján ellátható kibővült ügyvédi tevékenységek: a) adótanácsadás, b) társadalombiztosítási tanácsadás, c) pénzügyi és egyéb üzletviteli tanácsadás, d) ingatlanközvetítés, e) szabadalmi ügyvivői tevékenység, f) olyan tevékenység, amelyre - helyi önkormányzati rendelet kivételével - jogszabály felhatalmazza, g) külön törvényben szabályozott közvetítői eljárásban, illetve büntető ügyekben folytatott közvetítői tevékenység, h) a cég - általa készített - létesítő okiratának és e cég bejegyzési (változásbejegyzési) kérelme további mellékleteinek elektronikus okirati formába alakítása, i) külön törvényben szabályozott közbeszerzési békéltetői tevékenység, valamint hivatalos közbeszerzési tanácsadói tevékenység, j) külön törvényben meghatározott lobbitevékenység, k) cég székhelyének biztosítása (székhely szolgáltatás). (25/A. (1) A létesítő okiratot készítő és ellenjegyző ügyvéd jogosult a cég székhelyét biztosítani. Ebben az esetben az ügyvéd (ügyvédi iroda) székhelye kerül a cég székhelyeként feltüntetésre, és az ügyvédet (ügyvédi irodát) terhelik a székhelyre vonatkozó külön jogszabályban meghatározott kötelezettségek, így különösen a cég székhelyéhez és a cégiratokhoz kapcsolódó hatósági kényszerintézkedések tűrése. (2) Az ügyvéd (ügyvédi iroda) köteles a cég iratait és esetleges ingóságait az egyéb megbízók, illetve a saját irataitól, ingóságaitól elkülöníteni.) Az ügyvédi tevékenység végzésére az jogosult, aki a kamara tagja, és az ügyvédi esküt letette. Az ügyvédi tevékenység végezhető: Egyéni ügyvédként, Ügyvédi iroda tagjaként, Az ügyvédi iroda jogi személyiséggel rendelkezik. Ügyvédi irodát egy vagy több ügyvéd alapíthat. Az alapításhoz alapító okirat szükséges. Az alapító okirat tartalmazza az ügyvédi iroda működési módjait, az iroda vagyonával kapcsolatos jogokat stb. A megbízó a megbízást az irodának adja, a jogviszony az irodával jön létre. Alkalmazott ügyvédként (Az évi IV. törvény hasonló tartalommal már rendelkezett a helyettes ügyvéd intézményéről). 3
4 Alkalmazott ügyvédi tevékenységet az végezhet, akit a kamara az alkalmazott ügyvédek névjegyzékébe felvett. A kamara az alkalmazott ügyvédet igazolvánnyal látja el. Az alkalmazott ügyvéd nem kamarai tag, és a tevékenységét más ügyvéddel (ügyvédi irodával) fennálló munkaviszonyban végzi. Az alkalmazott ügyvéd csak azokban az ügyekben járhat el, melyben a munkáltatója az ügyvédi szolgáltatás nyújtására megbízást vagy kirendelést kapott; ez alól az képezhet kivételt, ha munkáltatója egyetértésével más ügyvédet helyettesít. Az alkalmazott ügyvéd munkaviszonyára és így az anyagi felelősségére is - a törvényben foglalt szabályok kivételével - a Munka Törvénykönyve az irányadó. A munkáltató felelősségbiztosítása az alkalmazott ügyvéd tevékenységére is kiterjed. Európai közösségi jogászként Az Európai Unió tagállamaiban ügyvédi tevékenység folytatására jogosult, és tagállami állampolgársággal rendelkező személy magyarországi ügyvédi tevékenységet európai közösségi jogász elnevezés alatt végezhet. Aki európai közösségi jogászként a Magyar Köztársaság területén állandó jelleggel kíván ügyvédi tevékenységet folytatni, köteles kérelmezni, aki pedig eseti jelleggel szolgáltatást nyújtóként kíván ügyvédi tevékenységet folytatni, kérelmezheti az európai közösségi jogászok kamara által vezetett névjegyzékébe történő felvételét. E gyűjtőnév bevezetését az tette szükségessé, hogy az Európai Unió tagállamaiban az ügyvédi tevékenység különböző megnevezések alatt folytatható (pl. advocat, Rechtsanwalt, barrister), másfelől a törvény e személyekre nézve azért nem alkalmazza az ügyvéd szót, mert azt fenn kívánja tartani a magyar jog hatálya alá tartozó személyekre, az összetéveszthetőséget elkerülendő. Az európai közösségi jogászok a Magyar Köztársaság területén bármilyen ügyvédi tevékenységet elláthatnak, kivéve, ha valamely eljárásban a jogi képviselet kötelező. Ez esetben ezt az európai közösségi jogász csak akkor láthatja el, ha magyar ügyvéddel együttműködési szerződést kötött. A külföldi jogi tanácsadó A törvény lehetővé teszi az ún. külföldi jogi tanácsadók működését is, figyelemmel arra is, hogy külföldi ügyvédi irodák már korábban is jelen voltak Magyarországon. A külföldi jogi tanácsadó tevékenységét is az Ügyvédekről szóló tv. szabályozza. A külföldi jogi tanácsadó jogi tevékenységét magyar ügyvéddel, illetve ügyvédi irodával kötött együttműködési szerződés alapján végzi. A külföldi jogi tanácsadó a tevékenységét kizárólag annak az ügyvédnek, ügyvédi irodának adott megbízás alapján végezheti, amellyel az együttműködési szerződést kötötte. Az ügyvédjelölt Ügyvédjelölt az, aki a külön jogszabályban meghatározott jogi szakvizsga letételéhez szükséges joggyakorlati idejét tölti. Ügyvédjelölti tevékenységet az folytathat, akit a kamara az ügyvédjelöltek névjegyzékébe felvett. Az ügyvédjelölt a foglalkoztatása során nem csupán az ügyvédnek nyújt segítséget, hanem joggyakorlati ideje alatt meg kell ismernie a jogi szakvizsga letételéhez szükséges gyakorlati ismereteket. Ezért az ügyvédjelölt joggyakorlatát a kamara ellenőrzi, és a kamara köteles az ügyvédjelöltek képzéséről is gondoskodni. Az ügyvédjelölt munkája során mindig munkáltatója utasítása szerint jár el a hatóság előtt, csak munkáltatója egyetértésével helyettesíthet más ügyvédet. 4
5 Az ügyvédi társulás (Magyar Ügyvédi Kamara 2/2006. (III. 20.) szabályzata alapján) Ügyvéd, ügyvédi iroda más ügyvédekkel, ügyvédi irodákkal, - megbízások ellátásában való tartós közreműködés [Üt. 23. (5) bekezdés] céljából - ügyvédi társulást hozhat létre. Az ügyvédi társulás az abban résztvevő tagok szerződése, jogalanyisággal nem rendelkezik. Az ügyvédi társulásban részt vehetnek különböző ügyvédi kamarákban bejegyzett ügyvédek, ügyvédi irodák is. A társulásról szóló megállapodást, és a társulás tagjainak személyében bekövetkező változást írásba kell foglalni. Az ügyvédi társulás tagjai a társulás tényét nevükben az Üt (1) bekezdésének b) pontja alapján kiadott szabályzatban foglaltak szerint tüntethetik fel. Az ügyvédi társulás létrejöttét, megszűnését, az ügyvédi társulást vezető (képviselő) ügyvéd, ügyvédi iroda nevét, az ügyvédi társulásban résztvevő ügyvédek, ügyvédi irodák nevét, az ügyvédi társulásban résztvevők névhasználatának módját, illetőleg a résztvevők személyében történt változást a kamarának be kell jelenteni. Névhasználat Az ügyvéd a hivatásának gyakorlásakor a saját családi és utónevét vagy a leánykori nevét, valamint doktori címét használja az ügyvédi minőségre utalással. 2) Az ügyvédekről szóló évi XI. törvény általános elvei (Az igazságügyi szolgáltatásokkal kapcsolatos egyes törvények módosításáról szóló évi LXXV. törvény 2009.okt. 1.-től néhány változtatást tartalmaz) Az ügyvéd a hivatásának gyakorlásával - törvényes eszközökkel és módon - elősegíti megbízója jogainak érvényesítését és kötelezettségeinek teljesítését. Közreműködik abban, hogy az ellenérdekű felek a jogvitáikat megegyezéssel intézzék el. Jogeset:BH Az okiratkészítő ügyvéd megszegi a tájékoztatási kötelezettségét, ha nem közli az adásvételi szerződést kötő felekkel, hogy a tulajdonjog dologi hatályához a közbenső jogszerzés bejegyzése is szükséges (1959. évi IV. törvény 318., 339., 474. ; évi 31. tvr. 15. ; évi XI. tv. 1. ). A törvény garanciális alapelvként rögzíti: a) az ügyvéd a Magyar Köztársaság valamennyi bírósága és hatósága előtt eljárhat. Jogszabály-szerkesztési szempont miatt a törvény a bíróság és a hatóság kifejezéseket összevonja, ezért ahol a törvény hatóságot említ, ott a bíróságot is érteni kell. Miután vannak olyan jogesetek, amelyek nem a hatóságok előtt zajlanak, a törvény kimondja hogy az ügyvéd minden ügyben elláthatja a megbízó jogi képviseletét. Ez azonban nem érinti a különböző jogszabályoknak az ügyfél személyes eljárási kötelezettségét előíró rendelkezéseit. b) Az ügyvédi tevékenység függetlensége garanciális szabály. A függetlenség egyrészt azt jelenti, hogy az ügyvéd nem utasítható, és nem vállalhat olyan kötelezettségeket, amelyek a függetlenségét veszélyeztetik. E szabállyal függ össze pl. a 5
6 munkaviszonyban állás tilalma. Másrészt ez a függetlenség nem korlátlan, hiszen az ügyvédnek a hivatását mindig a legjobb tudása szerint, lelkiismeretesen, a jogszabályok megtartásával kell gyakorolnia. E szabad és független hivatáshoz az ügyvédnek a tevékenységében is méltó magatartást kell tanúsítania. A törvény megtiltja az olyan ügyvédi közreműködést, amely jogszabályok kijátszására, jogszabály megkerülésére irányul. c) A szabad ügyvédválasztás jogát a törvény alapelvként rögzíti. 3) Ügyvédi összeférhetetlenség Az ügyvéd a) nem állhat munkaviszonyban, szolgálati viszonyban, munkavégzési kötelezettséggel járó más jogviszonyban; nem lehet közalkalmazott, köztisztviselő, közjegyző és főállású polgármester, b) nem végezhet személyes közreműködéssel vagy korlátlan anyagi felelősséggel járó vállalkozói tevékenységet. (2) Nem esik az előbbi tilalma alá a) a tudományos, művészeti és sporttevékenység, b) az oktatói tevékenység, c) a nem igazságügyi szakértői tevékenység, d) a választottbírói tevékenység, e) az országgyűlési, európai parlamenti, helyi önkormányzati képviselői jogviszony, f) a munkaviszony nélküli igazgatósági és felügyelőbizottsági tagság, g) a kuratóriumi tagság és tisztségviselés. Az ügyvéd az összeférhetetlenségi okot a bekövetkezésétől számított 15 napon belül köteles az ügyvédi kamarának bejelenteni. Az ügyvéd 2 évig nem járhat el annál a bíróságnál, ügyészségnél vagy nyomozó hatóságnál, amelynél az ügyvédi kamarai tagsága előtt bíró, ügyész vagy a nyomozó hatóság tagja volt. 4) Titoktartási kötelezettség, adatlekérdezés 8. (1) Az ügyvédet - ha törvény másként nem rendelkezik - titoktartási kötelezettség terheli minden olyan adatot, tényt illetően, amelyről a hivatásának gyakorlása során szerzett tudomást. E kötelezettség független az ügyvédi megbízási jogviszony fennállásától, és az ügyvédi működés megszűnése után is fennmarad. (2) A titoktartási kötelezettség kiterjed az ügyvéd által készített és a birtokában levő egyéb iratra is, ha ez a titoktartás körébe tartozó tényt, adatot tartalmaz. Az ügyvédnél folytatott hatósági vizsgálat során az ügyvéd nem tárhatja fel a megbízójára vonatkozó iratokat és adatokat, de a hatóság eljárását nem akadályozhatja. (3) A megbízó, a jogutódja és a törvényes képviselője a titoktartási kötelezettség alól felmentést adhat. 6
7 Az olyan tényről és adatról, amelyről, mint védő szerzett tudomást, az ügyvéd felmentés esetén sem hallgatható ki tanúként. (4) A titoktartási kötelezettség az ügyvédi irodákra és alkalmazottaikra, az ügyvédi szervekre, ezek tisztségviselőire és alkalmazottaira megfelelően irányadó. Nem tagadhatja meg a tanúvallomás tételét a büntetőeljárásban az ügyvéd, aki úgy működött közre hamis okirat szerkesztésében, hogy az okirat hamis voltáról nem volt tudomása; így szól a Fővárosi Ítélőtábla egy 2011 évi ítélete, Az ingatlanokkal kapcsolatos visszaélések egyik tipikus elkövetési magatartása az okirat hamisítás, amellyel az elkövető a lakás tulajdonosa nevében hamis vagy hamisított okmányok felhasználásával olyan tartalmú nyilatkozatot tesz, amely az ingatlan-nyilvántartásban a valóságnak nem megfelelő jogok bejegyzését, illetve tények feljegyzését eredményezi. A hatályos jogszabályok az okirati formában létrejött szerződések megkötésénél a szerződés érvényességi kellékeként többek között ügyvédi ellenjegyzést, vagy közokirati formát követelnek meg, ezért az ingatlanokkal kapcsolatos visszaélések megelőzése érdekében a törvény a közjegyzői okiratszerkesztésre, illetve az ügyvédi, közjegyzői eljárásra vonatkozóan is tartalmaz rendelkezéseket. Az ügyvéd és a közjegyző a jogügylet létrejötte előtt köteles meggyőződni a fél ügyleti képességéről és jogosultságáról, valamint valódi szándékáról, továbbá köteles tájékoztatni a felet a jogügylet lényegéről és a jogi következményeiről. Az ügyvéd az okirat ellenjegyzésével bizonyítja, hogy az okirat tartalma a felek akaratának és a jogszabályoknak megfelel, illetve, hogy az okiratban megjelölt fél az okiratot előtte, vagy helyettese előtt írta alá, illetőleg aláírását előtte, vagy helyettese előtt saját kezű aláírásának ismerte el. Az ügyvéd és a közjegyző a gyakorlatban a nyilatkozatot tevő fél személyazonosságáról a fél által rendelkezésre bocsátott, aláírással és fényképpel ellátott hivatalos igazolványból győződik meg. A jogügyletben résztvevő felek által felmutatott okiratban szereplő adatok valódisága azonban nem ellenőrizhető az ügyletkötés helyszínén gyorsan és pontosan. Az elmúlt években jelentősen megnőtt az okiratokkal való visszaélések, valamint az ügyvédek, közjegyzők által készített okiratból eredő jogviták száma. A törvény ezért lehetőség nyújt arra, hogy az ügyvéd és a közjegyző a jogügyletek biztonságának előmozdítása érdekében a Közigazgatási és Elektronikus Közszolgáltatások Központi Hivatala nyilvántartásaihoz elektronikus úton csatlakozva összevesse a fél személyazonosításra szolgáló adatait a Hivatal nyilvántartásaiban szereplő adatokkal; ezáltal elkerülhetővé válik az elveszett, ellopott, megsemmisült, láthatóan hamisított, illetve a nyilvántartásban nem szereplő igazolványok adatigazolásra történő felhasználása. Ugyancsak lehetővé teszi a törvény a személyazonosság igazolására szolgáló okirat és adatainak ellenőrzését a bírósági végrehajtási eljárás során, mivel ez esetben is szükséges a felek, eljárási cselekmény során nyilatkozatot tevő személyek pontos beazonosítása. Tekintettel arra, hogy az állampolgárok személyazonosságukat a személyazonosító okmányon túl úti okmányukkal és fényképes járművezetésre jogosító okmányukkal is igazolhatják, a törvény a fél személyazonosságának ellenőrzése érdekében a személyi adat- és lakcím-, 7
8 a járművezetői engedély-, az úti okmány-, valamint a központi idegenrendészeti nyilvántartáshoz való csatlakozás lehetőségét biztosítja. A külföldi úti okmányok esetében az elveszett külföldi útiokmányok nyilvántartásába való betekintés válik lehetővé, mely természetesen csak azon felek esetében eredményezheti a visszaélések megelőzését, akikről, vagy akiknek okmányáról a nyilvántartás adatot kezel: ezek a személyek azok a külföldiek lehetnek, akik a külföldön kiállított úti okmányuk elvesztését Magyarországon bejelentették. A törvény értelmében az adatlekérdezési és ellenőrzési szolgáltatás elektronikus úton történik: az erre irányuló megkeresést a lekérdezőnek elektronikus aláírásával kell ellátnia. Ez lehetővé teszi azt is, hogy a Hivatal a megkeresés teljesítése előtt az elektronikus aláírás tanúsítvány érvényességének ellenőrzésével meggyőződjék meg arról, hogy valóban ügyvéd, közjegyző, bírósági végrehajtó megkereséséről van szó. A nyilvántartásokhoz való csatlakozás érdekében a közjegyzőkről szóló évi XLI. törvényben (a továbbiakban: Kjtv.), az ügyvédekről szóló évi XI. törvényben (a továbbiakban: Üvtv.) és a bírósági végrehajtásról szóló évi LIII. törvényben (a továbbiakban: Vht.) egyaránt szabályozásra kerül, hogy milyen nyilvántartásból, milyen adatokat lehet igényelni. A törvény számos olyan garanciális szabályt fogalmaz meg, amelyek biztosítják, hogy a nyilvántartásokból történő adatszolgáltatásra kizárólag a törvényben pontosan körülhatárolt célból kerüljön sor. A jogügyletek biztonságának erősítése nemcsak az ingatlanokkal kapcsolatos ügyletek esetében érvényesítendő célkitűzés, így a törvény a személyazonosság on-line ellenőrzésének lehetőségét sem csak ezekre korlátozza. A visszaélések szempontjából kiemelt ügycsoportot képeznek továbbá a cégügyletek, ezért a törvény részletesen szabályozza azt is, hogy a társasági szerződést ellenjegyző ügyvédnek, illetve közokiratot készítő közjegyzőnek milyen módon kell meggyőződnie arról, hogy a cégingatlan megjelölésére a jogszabályoknak megfelelően kerül sor. Az Üvtv. 8. -a értelmében az ügyvédet a hivatásának gyakorlása során tudomására jutott adatok és tények tekintetében titoktartási kötelezettség terheli. Figyelemmel arra, hogy a törvény 4. -a személyazonosság on-line ellenőrzésére vonatkozó rendelkezései a titoktartás körébe tartozó adatoknak, illetve tényeknek az ügyfélen kívül más személy részére történő továbbítását írják elő (kötelező rendőrségi bejelentés arra az esetre, ha az ügyvéd az ellenőrzés során elveszettként, ellopottként vagy megsemmisültként nyilvántartott igazolvány felhasználását észleli), a törvény lehetőséget ad a titoktartási kötelezettség alóli kivétel törvényi megfogalmazására. 5) Az ügyvédi díjazás és a perköltségek 9. (1) Az ügyvédet a tevékenységéért megbízási díj és költségtérítés illeti meg. (2) Az ügyvédi megbízási díj szabad megállapodás tárgya. 8
9 A Magyar Köztársaság költségvetéséről szóló évi CXXVII. törvény 58. (4) bekezdés alapján az ügyvédekről szóló évi XI. törvény 131. (2) bekezdése szerinti a kirendelt ügyvédi óradíj év január 1-jétől és jelenleg is 3000 forint. A polgári eljárásjogban már tanultak szerint, az illeték, szakértői díj stb. mellett a perköltségnek része az ügyvédi munkadíj is. A megbízási szerződésben szereplő az ügyfél által az ügyvédi munkáért fizetendő megbízási díj - mértéke és fizetésének módja (ügyvédi megbízási díj) szabad megállapodás tárgya. A megbízási szerződés lényegéből következik, hogy egy perbeli képviselet esetén - eltérő megállapodás hiányában a megbízási díj akkor is megilleti az ügyvédet, ha megbízója pervesztes lett. A megbízási szerződés ugyanis nem eredménykötelem! A pervesztes fél a saját ügyvédjének kifizetett megbízási díjat természetesen a pernyertes ellenféltől nem követelheti. Más a helyzet pernyertesség esetén! A bíróság a perköltség viselése felől az ítéletben vagy az eljárást befejező egyéb határozatban dönt. Ekkor kerül ugyanis abba a helyzetbe, hogy megállapíthassa, melyik fél lett a pernyertes, és milyen arányban. E főszabály alól kivételt képeznek az alábbi esetek, amikor a bíróság nyomban, a költségek felmerülésekor dönt azok viselése tárgyában: - ha a tanút, szakértőt vagy perben nem álló más személyt kell valamely perbeli cselekmény költségében elmarasztalni, - ha valamely perbeli cselekmény költsége a felet a per eldöntésére tekintet nélkül terheli. A pernyertes fél költségeinek megfizetésére főszabályként a pervesztes felet kell kötelezni; ez alól annyiban van helye kivételnek, amennyiben a ok eltérően rendelkeznek, vagy a törvény egyéb kifejezett rendelkezése a költséget a per eldöntésétől függetlenül másnak a terhére rója. Főszabály szerint a bíróságnak hivatalból kell határoznia a perköltség viselése felől. Ha a bíróság e kötelezettségét elmulasztja, a határozat kiegészítésének van helye. E rendelkezés alól kivételt képeznek az alábbi esetek: - ha a pernyertes fél a perköltség tárgyában való határozathozatal mellőzését kéri, - ha a felek perbeli egyezséget kötnek, a bíróság a perköltség felől csak a felek kérelmére határoz. A feleknek a költségekkel kapcsolatos rendelkezési joga nem érvényesül abban az esetben, ha az eljáráshoz le nem rótt illeték vagy állam által előlegezett költség kapcsolódik. Ez a helyzet fordulhat elő például akkor, ha a per tárgyi költségfeljegyzési jog vagy illetékfeljegyzési jog kedvezményében részesül. Költségmentesség hiányában ugyanis a meg nem fizetett illeték és az állam által előlegezett költség megfizetésére a feleket kötelezni kell főszabály szerint olyan arányban, amelyben a perköltség viselésére is kötelesek lennének. A perköltségviselés általános szabálya értelmében a pernyertes fél költségeinek megfizetésére a pervesztes felet kell kötelezni. Alapvetően a kereseti kérelemnek, illetve az ellenkérelemnek az ítélethez való viszonya határozza meg a pernyertesség és pervesztesség kérdését. A felperest akkor lehet pernyertesnek tekinteni, ha a bíróság a kereseti kérelemnek helyt adott, és az alperest a keresetben foglaltak szerint marasztalta. Az alperes pernyertességéről akkor beszélhetünk, ha a bíróság a felperes keresetét elutasította. 9
10 A felperes pervesztességét illetően közömbös, hogy a bíróság a keresetet anyagi vagy eljárásjogi okból utasítja el (BH ]. Ha a felperes a keresetétől eláll, általában úgy kell tekinteni, mintha az elállással érintett részben pert vesztett volna. A bíróság a perköltség összegét a fél által előadott és a szükséghez képest igazolt adatok figyelembevételével állapítja meg. A fél joga eldönteni, hogy pernyertessége esetére igényt tart-e perköltségre, vagy arról akár részben, akár egészben - a határozathozatal mellőzését kérve - lemond. Perköltség-igény esetén a félnek kell a költségeit felszámítania annak pontos megjelölésével, hogy mely költségeket és milyen összegben kér számításba venni. A bíróság feladata ebben az esetben az, hogy ellenőrizze a számítás helyességét, azzal a megszorítással, hogy a fél által felszámítottnál magasabb perköltséget nem, csak - ha az indokolt - alacsonyabbat állapíthat meg. A bíróság ellenőrzésének ki kell terjednie arra is, hogy az adott költség valóban felmerült-e, és annak felszámított összegét a fél igazolta-e. Kétség esetén a bíróságnak a felet fel kell hívnia a költség igazolására. A gyakorlatban a bíróság a per egyéb adatait alapul véve végzi el a perköltség számítását. A per adataira történő törvényi utalás egyrészt azt jelenti, hogy a fél felszámításának, nyilatkozatának hiányában a bíróságnak azokat a költségeket kell számításba vennie, melyek felmerülte és összege a per anyagából megállapítható, másrészt azt is, hogy a bíróság e körben a köztudomása, illetve hivatalos tudomása szerinti tényeket és körülményeket is figyelembe veszi. A fél által lerótt eljárási illeték számításánál a bíróság csak az Itv.-ben meghatározott mértékű illetéket veheti figyelembe. Amennyiben a bíróság azt észleli, hogy a fél a törvényben megszabottnál magasabb összegű illetéket rótt le, ezt a határozatában meg kell állapítania, és a visszatérítés érdekében határozatát az illetékes Illetékhivatalnak meg kell küldenie. Más a helyzet, ha csak az eljárást befejező határozat meghozatalakor derül ki, hogy a fél a törvény szerintinél kevesebb illetéket rótt le. Ebben az esetben a felet leletezés terhével (Itv. 84. ) kell a hiányzó illeték lerovására felhívni, és a perköltség számításakor a teljes illetéket kell figyelembe venni. Ha a fél a költségeket nem számította fel vagy nem igazolta, a bíróság a perköltséget a per egyéb adatai alapján hivatalból határozza meg. A költségek utólagos felszámításának helye nincs. Az ügyvédi képviselettel felmerült ügyvédi munkadíjat és készkiadást magába foglaló ügyvédi költségek bíróság által megállapítható mértékét a 32/2003. (VIII. 22.) IM rendelet szabályozza. A fél pernyertessége esetére igényelheti, hogy részére a bíróság az ügyvéd munkadíjának és készkiadásainak címén kötelezze a pervesztes felet a) a fél és a képviselője között létrejött ügyvédi megbízási szerződésben kikötött megbízási díj, valamint b) a fél által képviselője részére költségtérítésként megfizetett indokolt készkiadások együttes összegének megfizetésére. Az így megállapított munkadíj összegét a bíróság indokolt esetben mérsékelheti, ha az nem áll arányban a pertárgy értékével vagy a ténylegesen elvégzett ügyvédi tevékenységgel. A bíróság döntését indokolni köteles. Ha a fél és az ügyvéd között nincs az ügy ellátására vonatkozó díjmegállapodás, vagy ha a fél ezt kéri, a bíróság a képviselet ellátásával felmerült munkadíj összegét a rendeletben foglaltak figyelembevételével állapítja meg a bíróság. 10
11 Polgári perben, az elsőfokú bírósági eljárásban az ügyvéd munkadíjának a pervesztes felet terhelő összege a) 10 millió Ft-ot meg nem haladó pertárgyérték esetén a pertárgyérték 5%-a, de legalább Ft, b) 10 millió Ft feletti, de 100 millió Ft-ot meg nem haladó pertárgyérték esetén az a) pontban meghatározott munkadíj és a 10 millió Ft feletti összeg 3%-a, de legalább Ft, c) 100 millió Ft-ot meghaladó pertárgyérték esetén a b) pontban meghatározott munkadíj és a 100 millió Ft feletti összeg 1%-a, de legalább 1 millió Ft. Részleges pernyertesség esetében a bíróság a perköltség felől a pernyertesség arányának, valamint az egyes felek által előlegezett költségek összegének figyelembevételével határoz. Ha a pernyertesség és pervesztesség aránya, valamint az előlegezett költségek összege között nincsen számottevő különbség, a bíróság akként rendelkezik, hogy mindegyik fél maga viseli a saját költségét. A feleket nem lehet kötelezni olyan költségek viselésére, amelyek a bíróság érdekkörében felmerült - egyébként elhárítható - ok következtében keletkeztek. Ezeket a költségeket - külön jogszabályban meghatározott módon - az állam viseli. Az igényérvényesítés megkönnyítését jelentik azok a szabályok, amelyek meghatározott körben mentesítik a felet egyes költségek előlegezése, bizonyos esetekben pedig annak viselése alól is. E kedvezmények kapcsolódhatnak a fél személyéhez, anyagi teherbíró-képességéhez (személyes kedvezmények) de az érvényesített jog jellegéhez (tárgyi kedvezmények) is. A költségmentességet kérelemre a bíróság engedélyezi, és a bíróság határoz az engedélyezett költségmentesség visszavonása tárgyában is. A kérelem benyújtásának kötelező kelléke a jövedelmi, vagyoni viszonyokat és személyi körülményeket igazoló, a 2/1968. (I. 24.) IM rendeletben szabályozott módon kitöltött és igazoltatott nyomtatványok csatolása. A költségmentesség, az illetékmentesség, valamint az illeték-feljegyzési jog nem érinti az ellenfél javára megítélt perköltségek, továbbá a végrehajtási költségek megtérítésének kötelezettségét. Az illetékekre vonatkozó jogszabály (az évi XCIII. tv.) részletes szabályokat tartalmaz az illetékfizetés módjára és mértékére. A polgári eljárásoknál a peres eljárás illetéke a pertárgyérték 6%-a, a fellebbezés illetéke szintén a vitatott érték 6%-a; az egyszerűbb fizetési meghagyásos eljárás illetéke 3%. Az Illetéktörvény esetenként a százalékos mérték mellett, minimum és maximum összeget is megállapít; egyes ügyfajtákra (pl. válóper), vagy eljárásokra (pl. cégeljárás) eltérő százalékos mértéket, vagy fix összegű illetéket kell fizetni. Az ügyvédi díj érvényesítése beszámítással 11
12 28. (1) Az ügyvéd köteles a megbízó részére átvett pénzről vagy egyéb értékről a megbízót haladéktalanul értesíteni. (2) Az ügyvéd az átvett pénzből beszámítással kielégítheti a megbízójával szemben megbízási díj és költségtérítés címén fennálló követelését. Az ügyvéd a beszámítási jog gyakorlásáról a megbízót írásban köteles értesíteni. (3) Nincs helye a (2) bekezdés szerinti beszámításnak, ha a) a pénzt nem a megbízó részére kell kiadni, b) a megbízási díjban a felek nem állapodtak meg, c) más jogszabály a beszámítást tiltja. 6) Az ügyvédi kamara Az ügyvédi kamara az ügyvédek önkormányzati elven alapuló, szakmai és érdek-képviseleti feladatokat ellátó köztestülete. Az ügyvédi kamara az ügyvédek szakmai irányításával, érdekképviseletével kapcsolatos közfeladatokat látja el. Ennek során a) gondoskodik az ügyvédek jogainak védelméről, elősegíti a kötelezettségeik teljesítését, szervezi a szakmai továbbképzésüket, b) véleményt nyilvánít az ügyvédi tevékenységgel kapcsolatos kérdésekben, c) dönt az ügyvédek kamarai tagságának keletkezéséről és megszűnéséről, d) vezeti az ügyvédi névjegyzékeket, e) önállóan vagy más szakmai kamarával együtt országos levéltárat működtet és tart fenn. Az ügyvédi kamara területi kamaraként és országos kamaraként (Magyar Ügyvédi Kamara) működik. Felvétel a kamarába 13. (1) Ügyvédi tevékenységet az végezhet, aki a kamara tagja, és az ügyvédi esküt letette. (2) A kamara a tagjai közé felvett ügyvédet nyilvántartásba veszi, és arcképes igazolvánnyal látja el. (3) A kamarába - kérelmére - ügyvédként fel kell venni azt, aki megfelel a következő feltételeknek: a) magyar állampolgár, b) c) büntetlen előéletű, d) jogi egyetemi végzettséggel rendelkezik, e) magyar jogi szakvizsgát tett, f) a Magyar Ügyvédek Biztosító és Segélyező Egyesületének tagja, vagy a kamara által elfogadott más felelősségbiztosítása van, g) az ügyvédi tevékenység folyamatos gyakorlására alkalmas irodahelyiséggel rendelkezik a kamara működési területén, h) nem esik a (4) bekezdésben felsorolt kizáró okok alá. (4) Nem vehető fel a kamarába az, 12
13 a) akivel szemben a 6. -ban foglalt összeférhetetlenségi ok áll fenn, és azt nem szünteti meg, b) aki a közügyektől vagy a jogi képesítéshez kötött foglalkozástól eltiltás mellékbüntetés hatálya alatt áll, c) akit a bíróság szándékos bűncselekmény elkövetése miatt végrehajtandó szabadságvesztésre ítélt, a büntetés kitöltésétől, illetőleg a végrehajthatóság megszűnésétől számított 10 évig, akinek a szabadságvesztés büntetés végrehajtását próbaidőre felfüggesztették, a próbaidő leteltétől számított 3 évig, d) akit az ügyvédi kamarából kizártak, a kizáró határozat jogerőre emelkedésétől számított 10 évig, e) aki cselekvőképességet korlátozó vagy kizáró gondnokság hatálya alatt áll, vagy gondnokság alá helyezés nélkül is cselekvőképtelen (Ptk. 17. ), f) aki az életmódja vagy magatartása miatt az ügyvédi hivatás gyakorlásához szükséges közbizalomra érdemtelen. (5) A (3) bekezdés f) pontjában foglalt feltétel az irodai tagként felvételét kérő esetén a 68. (2) bekezdésének c) pontja szerinti felelősségbiztosítással teljesül. (6) A kamarába fel kell venni azt az európai közösségi jogászt is, aki megfelel a 89/F. (1) bekezdésében foglalt feltételeknek. BH Nem jogszabálysértő az ügyvédi kamara mérlegelési jogkörben hozott határozata, amely a felvételi kérelmet vagyon elleni bűncselekmény miatti jogerős elítélés miatt utasította el (1998. évi XI. tv. 13. ). BH A sértett képviseletét - a magyar ügyvédi kamarai tagság és a külön jogszabály hiányában - külföldi ügyvéd nem láthatja el; ezért a sértett képviseletére nem jogosult személyt az eljárásból alakszerű határozattal ki kell zárni, de a határozat ellen jogorvoslatnak van helye [1973. évi I. törvény 58. (2) bekezdés a) és c) pont, évi XI. törvény 13. (1) és (3) bekezdés, 90., 92. (1) bekezdés]. Az ügyvéd Magyarországon egy kamara tagja lehet, és ennek a kamarának a területén tarthat fenn irodát és alirodát. Az ügyvéd a tevékenységét - a kamara engedélyével - szüneteltetheti. A szünetelés legrövidebb időtartama 3 hónap. Az ügyvéd kamarai tagsága megszűnik, ha a) a kamarai tagságáról lemondott, b) a 13. (3) bekezdésében felsorolt feltételeknek nem felel meg, c) a kamarai tagdíjfizetési kötelezettségét felszólítás ellenére nem teljesítette, d) a 6. -ban foglalt összeférhetetlenséget felszólítás ellenére nem szüntette meg, e) cselekvőképességet korlátozó vagy kizáró gondnokság hatálya alá került, vagy gondnokság alá helyezés nélkül is cselekvőképtelen (Ptk. 17. ), f) az esküt határidőben nem tette le, g) az ügyvédi tevékenység szüneteltetésének lejártát követően a tevékenységét nem folytatja, h) a kamarából kizárták, i) meghalt. Kamarai tagságának megszűnésekor a kamara az ügyvédet törli a nyilvántartásából, és az igazolványát visszavonja. 13
14 7) Az ügyvédi működés A megbízás létrejötte 22. Az ügyvéd általában a megbízó megbízása alapján jár el. Az ügyvéd a hatóság kirendelése alapján is eljárhat. 23. (1) Az ügyvéd és a megbízó között a megbízás akkor jön létre, ha a felek megállapodtak a megbízás tartalmában, a megbízási díjban és az előrelátható költségekben. A felek költségátalány alkalmazását is kiköthetik. (2) A megbízást - a tanácsadás esetét kivéve - írásba kell foglalni. Az írásba foglalás elmaradása a megbízás érvényességét nem érinti, de ilyen esetben a megbízás tartalmának bizonyítása a megbízottat terheli. (3) A megbízó az ügy ellátásával több ügyvédet is megbízhat, akik az ügyet együtt látják el. (4) A megbízó az ügy ellátásával más ügyvédet úgy is megbízhat, hogy mindegyik ügyvéd meghatározott részfeladatot lát el. (5) Az ügyvéd a megbízás ellátásához alkalmazott ügyvédje, ügyvédjelöltje, a nála működő külföldi jogi tanácsadó, továbbá más ügyvéd, illetve európai közösségi jogász, alkalmazott európai közösségi jogász közreműködését is igénybe veheti, kivéve, ha ezt a megbízó a megbízás létrejöttekor írásban kizárta. Az ügyvédi iroda esetén a megbízási jogviszony az irodával jön létre. Ha az ügyvédi iroda tagjának tagsági viszonya úgy szűnik meg, hogy ügyvédi tevékenységét tovább folytatja, az ügyvéd az elszámolásban részére kiadott megbízási szerződésben megbízottá válik. Az iroda a megbízott személyében várható változásról megbízóját köteles értesíteni. A megbízás megszűnése 24. (1) Az ügyvéd nem köteles a megbízást elfogadni, és az elfogadott megbízást bármikor, indokolás nélkül, írásban felmondhatja. A felmondási idő a megbízó értesítésétől számított 15 nap. Az ügyvéd a felmondási idő alatt is köteles a megbízó érdekében eljárni. (2) A megbízó a megbízást írásban bármikor korlátozhatja, vagy azonnali hatállyal felmondhatja. (3) Folyamatos megbízási jogviszony esetén a felek a felmondásról az (1)-(2) bekezdéstől eltérően rendelkezhetnek. (4) Az ügyvéd a megbízás megszűnését vagy korlátozását haladéktalanul köteles annak a hatóságnak írásban bejelenteni, amelynél a rábízott ügy folyamatban van. (5) A megbízás az (1)-(2) bekezdésben foglaltakon kívül megszűnik a) a megbízás teljesítésével, b) az ügyvéd vagy a megbízó halálával, c) a megbízó jogutód nélküli megszűnésével, d) az ügyvéd kamarai tagságának megszűnésével. (6) Az ügyvéd köteles a megbízó haláláról vagy jogutód nélküli megszűnéséről haladéktalanul értesíteni azokat az általa ismert személyeket és szerveket, akiknek ebből eredően jogaik és kötelezettségeik keletkeztek. 14
15 (7) Ha az ügyvéd a tevékenységét ügyvédi iroda ( ) tagjaként folytatja, a megbízás nem szűnik meg, hanem az iroda megbízottá válik. Az ügyvéd a várható változásról köteles a megbízóját haladéktalanul, de legkésőbb azt 15 nappal megelőzően, illetőleg a (3) bekezdés szerint meghatározott felmondási idő kezdete előtt írásban értesíteni, ebben tájékoztatni a (2)-(3) bekezdésben foglalt lehetőségekről. BH A meghatalmazott védővel szemben a tárgyalásról való távolmaradása miatt rendbírság kiszabása indokolt, ha csupán a tárgyalást követő napon, faxon tesz olyan bejelentést, mely szerint a meghatalmazása megszűnt, és a vádlott védelmét a továbbiakban nem látja el [1973. évi I. törvény 113. (1) bekezdés c) pont, 108. (1) bekezdés, évi XI. törvény 24. (1) bekezdés]. A megbízás elvállalásának korlátai 25. (1) Az ügyvéd a megbízójával szemben mástól megbízást nem vállalhat el. (2) Korábbi megbízójával szemben az ügyvéd megbízást akkor vállalhat el, ha a korábbi és az új ügy között nincs összefüggés, korábbi munkáltatójával szemben pedig akkor, ha a munkaviszony (szolgálati, alkalmazotti jogviszony) legalább 3 éve megszűnt, és munkavállalóként az ügy intézésében nem vett részt. (3) A megbízó, a korábbi megbízó és a munkáltató az e -ban foglalt korlátozás alól írásban felmentést adhat. (4) Az ügyvéd megbízást nem vállalhat el abban az ügyben, amelyben korábban bíróként, ügyészként, közjegyzőként, közjegyzőhelyettesként vagy nyomozó hatóság tagjaként eljárt. A meghatalmazás 26. (1) Az ügyvédnek adott meghatalmazás csak akkor érvényes, ha írásba foglalták. A meghatalmazást a megbízónak és az ügyvédnek saját kezűleg alá kell írnia. (2) A megbízó és az ügyvéd által aláírt meghatalmazás teljes bizonyító erejű magánokirat. (3) Ha a megbízó írni, olvasni nem tud, vagy nem képes, a meghatalmazást közokiratba vagy olyan teljes bizonyító erejű magánokiratba kell foglalni, amelyen két tanú az aláírásával igazolja, hogy a megbízó a megbízás létrejöttét előttük elismerte. (4) A meghatalmazás feljogosítja az ügyvédet minden olyan cselekményre, amely a rábízott ügy szabályszerű ellátásával jár, így okirat, pénz és más vagyontárgy átvételére is. (5) Az ügyvéd képviseleti jogkörének korlátozása a hatóság vagy a harmadik személy irányában annyiban hatályos, amennyiben a korlátozás a meghatalmazásból kitűnik. BH A meghatalmazás hiánya miatt a keresetlevelet idézés kibocsátása nélkül elutasító végzés jogsértő, ha a közigazgatási szervhez a bírósági eljárásra is kiterjedő meghatalmazást korábban benyújtották és erre a tényre a keresetlevélben utaltak (Pp. 130., évi XI. tv. 26., Áe. 72. ). Az okirati ellenjegyzés 27. (1) Az okirat ellenjegyzésével az ügyvéd bizonyítja, hogy a) az okirat a felek kinyilvánított akaratának és a jogszabályoknak megfelel, és b) az okiratban megjelölt fél az iratot előtte vagy helyettese [23. (5) bek.] előtt írta alá, illetőleg aláírását előtte vagy helyettese előtt saját kezű aláírásának ismerte el, illetve a minősített elektronikus aláírásával tett ellenjegyzéssel pedig azt, hogy a kiállító minősített elektronikus 15
16 aláírásával aláírt elektronikus okirat tartalma az ügyvéd által készített elektronikus okiratéval megegyezik. (2) Az (1) bekezdés b) pontjában foglaltakat az ellenjegyzésnek nem kell bizonyítania az olyan aláíró esetében, aki az okiratot külföldön írta alá, és aláírását az erre vonatkozó jogszabályok szerint hitelesítették, vagy akinek az aláírását a közjegyző hitelesítette. Ezt a kivételt az ügyvédnek ellenjegyzésében fel kell tüntetnie. (3) Az ügyvéd csak olyan okiratot láthat el ellenjegyzéssel, amely a saját vagy az irodája közreműködésével jött létre. (4) Ha az ügyvéd által ellenjegyzett okiratban foglalt jognyilatkozat joghatásának kiváltásához bíróság, vagy más hatóság olyan eljárása szükséges, amelyben a jogi képviselet kötelező, a jogi képviselet ellátására az okiratot ellenjegyző ügyvéd a jogosult. BH II. Semmis az a házastársi közös vagyont megosztó szerződés, amelynek ügyvédi ellenjegyzése a törvény rendelkezéseinek nem felelt meg (1952. évi IV. törvény 27. és évi XI. törvény 27. ). BH Az öröklési szerződés ügyvédi ellenjegyzése a tanúkénti aláírást nem pótolja (1959. évi IV. törvény 629., évi XI. törvény 27. ). BH Az ügyvéd kárfelelősségét eredményezheti, ha a meghatalmazást a meghatalmazó távollétében ellenjegyzi. Helytállási kötelezettségét ebben az esetben nem érinti az a tény, hogy nem a száraz-, hanem a gumilenyomatú bélyegzőjét használja [1998. évi XI. törvény 27. (1) bek., évi IV. törvény 339. (1) bek., 340. (1) bek.] BH A szerződő fél által aláírt okirat későbbi időpontban történő ügyvédi ellenjegyzése akkor szabályszerű, ha az okirat jelen időben tartalmazza az ellenjegyzem megjelölést. Ez az ellenjegyzés jelenidejűségének a követelménye (1997. évi CXLI. törvény 32. ; évi XI. törvény 27. ). Elektronikus aláírás, céginformáció Az ügyvéd a cég - általa készített - létesítő okiratának és e cég bejegyzési (változásbejegyzési) kérelme további mellékleteinek elektronikus okirati formába alakítása esetén, az elektronikus kérelmet minősített elektronikus aláírásával látja el. Az ügyvéd a más eljárás kapcsán összeállított elektronikus kérelem esetében is az átalakított okiratokat magában foglaló kérelmet látja el minősített elektronikus aláírásával. A minősített elektronikus aláírással az ügyvéd bizonyítja, hogy az elektronikus okirat tartalma megegyezik az eredeti papíralapú okiratéval. Időbélyegzővel csak a teljes e-aktát kell lezárni. Nem csak a cégjegyzékbe bejegyzett adat, jog tény ismerhető meg ingyenesen, hanem a céginformációs szolgálat a beszámolóba, mint cégiratba való betekintés is biztosított. A beszámolót (mérleg, eredménykimutatás, kiegészítő melléklet) érintő ingyenes betekintés kapcsán fontos arra rámutatni, hogy a betekintés joga - a cégjegyzékadatokba való betekintéshez hasonlóan - nem terjed ki a céginformáció olyan biztosítására, amely a beszámoló adatai egészének, illetve annak jelentős részének megszerzését eredményezné. A céginformációs szolgálat a honlapon keresztül biztosítja a törvényben deklarált ingyenes céginformációt. A cégbíróság a végzés meghozatalát követően azt automatikusan küldi meg a Cégközlönybe. Mindez azt jelenti, hogy a bejegyzési (változásbejegyzési) eljárás során meghozott, cégbíróság által aláírt végzésen annak meghozatalát követően emberi, vagy informatikai beavatkozás már nem történhet, annak a Cégközlönyben olyan adattartalommal kell megjelennie, amilyen adattartalmat a cégbíróság aláírásával tanúsított. 16
17 A cégnyilvánosságról, bírósági cégeljárásról és a végelszámolásról szóló évi V. törvény (a továbbiakban: Ctv.) július 1-jei hatályba lépésével, amely valamennyi gazdasági társaság számára lehetővé tette a cégbejegyzési és a változásbejegyzési eljárás elektronikus úton történő lefolytatását, az alapvető elérendő cél az volt, hogy a cégalapítások, illetve változásbejegyzések gyorsabbak, egyszerűbbek legyenek, és hogy a cégekre a lehető legkevesebb adminisztratív teher háruljon. A Ctv. továbbfejlesztését szolgálta a cégnyilvánosságról, a bírósági cégeljárásról és a végelszámolásról szóló évi V. törvény és egyéb törvények módosításáról szóló évi LXI. törvény (a továbbiakban: Ctvm.). A Ctvm. értelmében július 1. napjától kizárólagossá vált az elektronikus cégeljárás, amely önmagában is gyorsítja a cégalapításokat (változásbejegyzéseket), de további előrelépést jelent, hogy az egyszerűsített cégeljárás bírósági ügyintézési határideje 2 munkanapról július 1. napjával 1 munkaórára csökken. Az okiratok elektronikus formába alakítása esetén az ügyvéd köteles az eredeti papíralapú okiratot (hiteles másolatát) megőrizni. A kamarai tagság megszűnése esetén az okiratokat az ügyvédi levéltárban kell elhelyezni. A személyazonosság ellenőrzése Az Ügyvédi törvény lehetőséget biztosít arra, hogy az okiratok ellenjegyzése során - ide értve természetesen a lakásmaffia-jelenség szempontjából legérzékenyebb ügylettípusokat: az ingatlanés cégügyleteket is - az ügyvéd a fél által a személyazonosságának és lakcímének igazolása érdekében rendelkezésre bocsátott adatai valódiságát a Hivatal külön törvényben meghatározott nyilvántartásaiból elektronikus úton történő adatigényléssel ellenőrizhesse. A törvény ezt az ellenőrzést lehetőségként biztosítja: az ügyvédnek kell az eset összes körülményei alapján döntést hoznia abban a kérdésben, hogy az on-line ellenőrzés lefolytatása szükséges-e az ügyfél személyazonosságának egyértelmű megállapításához. A törvény szerint a Hivatal az adatigénylés iránti megkeresés teljesítése előtt ellenőrzi az adatkérő lekérdezési jogosultságát, így többek között azt is, hogy valóban ügyvédtől származik-e a megkeresés. Ennek technikai hátterét - összhangban a törvény 3. -ával - az elektronikus aláírás használata biztosítja: a Hivatal ugyanis az elektronikus aláírás tanúsítvány érvényességének ellenőrzésével tudja megállapítani azt, hogy a lekérdező valóban ügyvédi tagja-e az ügyvédi kamarának és tagsági viszonya nincs-e felfüggesztve, illetve tevékenységét nem szünetelteti-e. Amennyiben a tanúsítvány nem érvényes, illetve azt visszavonták, a Hivatal a megkeresés teljesítését megtagadja. A törvény értelmében az ügyvéd az ellenőrzés megkezdése előtt köteles a felet az ellenőrzéssel kapcsolatos valamennyi lényeges kérdésről írásban tájékoztatni; így például az ellenőrzés lehetőségéről, céljáról, módjáról és tartalmáról, a közreműködés megtagadásának és a rendőrségi bejelentésnek a kötelezettségéről, az ellenőrzött adatok felhasználásáról. E rendelkezésre elsősorban az adatvédelmi követelmények teljesítése érdekében 17
18 van szükség, illetve annak előkészítéséhez, hogy az ügyfél dönteni tudjon az ellenőrzés terjedelméről. A törvény szerint, ha a fél az ellenőrzéshez nem járul hozzá, az ellenőrzés csupán a fél személyazonosító igazolványának kiadására, érvényességének, elvesztésének, ellopásának, megsemmisülésének, találásának, megkerülésének tényére vonatkozhat. Abban az esetben viszont, ha a fél az ellenőrzéshez írásban hozzájárulását adja, úgy az ellenőrzés a fentieken túl a fél természetes személyazonosító adataira, állampolgárságára, illetőleg hontalanságára, valamint menekült, bevándorolt, letelepedett jogállására, lakcímére, arcképmására, aláírására is kiterjedhet. Fontos garanciális szabály, hogy az ügyvéd köteles a jogügyletet, amelyben az adatigénylés történik, azonosításra alkalmas módon megjelölni és arról nyilvántartást vezetni. Az adatigénylés minden esetben pontosan visszakereshető, mivel a Hivatal minden adatszolgáltatást naplóz. Ennek azért van jelentősége, mert az ügyvéd bejelentési kötelezettsége elmulasztásának, vagy a nyilvántartás adataiba való betekintés megalapozottságának, indokoltságának vizsgálata is megtörténhet a napló alapján; ennek érdekében a törvény az ügyvédi fegyelmi hatóságként eljáró kamarai szervet is feljogosítja a napló adatainak megismerésére. Az adatokkal való visszaélések megelőzése, illetve a jogszabályok betartása utólagos ellenőrzésének másik eszköze az ügyvéd nyilvántartás-vezetési kötelezettségének megállapítása (ez kiterjed a lekérdezésre, és a lekérdezéssel érintett jogügyletre is), továbbá annak előírása, hogy az adatigénylés iránti megkeresésben azonosításra alkalmas módon kell megjelölni azt a jogügyletet, amellyel kapcsolatban az ellenőrzésre sor kerül. A lekérdezés eredményeként az ügyvéd információkat kap arról, hogy a megadott okmányazonosítóval valóban adtak-e ki igazolványt, az érvényes-e, illetve bizonyos esetekben az igazolvány egyes adatait is megismerheti. Az előtte megjelent személy nyilatkozatainak, kézírásának stb., valamint ezeknek az adatoknak az összevetésével kell megállapítania azt, hogy az ellenjegyzés feltételei fennállnak-e, vagyis tudja-e bizonyítani azt, hogy valóban az okiratban megjelölt fél írta alá előtte a jognyilatkozatot vagy ismerte el az aláírást saját aláírásának. A törvény ehhez képest megfogalmazza azokat az eseteket, amikor a közreműködés megtagadása nem mérlegelés kérdése: ha az ügyfél egyáltalán nem szolgáltatott adatot a személyazonosságának megállapításához vagy annak érdekében érvényes igazolványt nem tudott bemutatni, továbbá ha lopott, elvesztett, megsemmisült igazolványt mutat be a személyazonosság igazolása érdekében. Az utóbbi esetben nemcsak a közreműködés megtagadását írja elő a törvény, hanem - az igazolvány további jogosulatlan felhasználásának megakadályozása céljából - az illetékes rendőr-kapitányságnak írásban történő bejelentést is. A törvény tartalmaz rendelkezést arra az esetre is, ha az ügyvéd megkísérli az on-line ellenőrzést, de az valamilyen technikai okból - pl. azért, mert a nyilvántartás adatbázisa nem érhető el - nem végezhető el. Az ellenőrzés elmaradása az okiratba foglalásnak nem akadálya, az ügyvédnek ugyanakkor az ellenőrzés utólag történő elvégzése alapján kell döntést hoznia abban a kérdésben, hogy az ellenjegyzés feltételei fennállnak-e. Az ügyvédi okiratszerkesztési szabályokat a törvény nemcsak az ügyfelek adatainak ellenőrzése tekintetében egészíti ki, hanem a cég székhelyeként, telephelyeként, fióktelepeként megjelölt ingatlan megfelelőségének vizsgálatát is kifejezetten előírja és részletesen szabályozza. A gyakorlatban ugyanis előfordulhat az, hogy a cégalapító visszaélésszerűen gyakorolja az ingatlan megjelölésének jogát (ténylegesen nem jogosult az ingatlan használatára, vagy az ingatlan jellegénél fogva nem alkalmas cég székhelyének), s így a cég törvényes, illetve az üzleti 18
19 biztonságot nem veszélyeztető működése nem biztosítható. A törvény meghatározza azt, hogy az okiratszerkesztőnek milyen módon kell meggyőződnie az ingatlan megfelelőségéről. E körben egyrészt az ingatlan-nyilvántartási adatok vizsgálatát írja elő; ez a tulajdoni viszonyok, ennek folytán a használat jog, illetve a használati jogot biztosító jognyilatkozat valódisága, az ingatlan létezése, jellege vizsgálatát teszi lehetővé. Ha az ingatlan használatának joga önmagában az ingatlan-nyilvántartási adatokból nem állapítható meg, a használatra feljogosító okiratot kell az ellenjegyzőnek megvizsgálnia: például hogy tartalmazza-e a szükséges jognyilatkozatot, továbbá azt össze kell vetnie az ingatlan-nyilvántartásból megállapított adatokkal. Lehetővé teszi a törvény továbbá azt is, hogy az okiratszerkesztő a cégnyilvántartásból csoportosított adatot kérjen le az ingatlan vonatkozásában: ezzel meg tudja állapítani azt, hogy hány más cég székhelyeként, telephelyeként stb. van bejegyezve a cégjegyzékbe ugyanaz az ingatlan. Ha más cég is használja az ingatlant, az természetesen önmagában nem teszi kizárttá a megjelölését, de az ügy többi körülményére is figyelemmel adatot szolgáltathat ahhoz, hogy megállapíthassa az okiratszerkesztő azt, hogy megjelölhető-e az ingatlan cégingatlanként. Elektronikus aláírás használata ügyvédi tevékenység végzése során 12/B. (1) Ügyvédi tevékenység végzése során - ha jogszabály az ügyvéd számára elektronikus aláírás használatát írja elő - csak a következő feltételeknek megfelelő minősített elektronikus aláírás használható: a) az elektronikus aláíráshoz tartozó tanúsítványban a hitelesítés-szolgáltató feltüntette az aláíró ügyvédi kamarai tagságának fennállását; b) a hitelesítés-szolgáltató biztosítja, hogy a tanúsítvánnyal kapcsolatos érvényes visszavonási kérelem alapján a módosított visszavonási állapotot legfeljebb 3 percen belül közzéteszi a nyilvántartásában, és a tanúsítvány ellenőrzését kérő felhasználóknak a tanúsítvány visszavonási állapotáról folyamatos tájékoztatást ad. (2) A hitelesítés-szolgáltató az (1) bekezdés szerinti elektronikus aláírás tanúsítványát csak abban az esetben bocsáthatja ki, ha az aláíró ügyvédi kamarai tagságának fennállását részére a területi ügyvédi kamara igazolta. (3) A hitelesítés-szolgáltató értesíti a területi ügyvédi kamarát a tanúsítvány kibocsátásáról. (4) Az ügyvéd az elektronikus aláírásról szóló évi XXXV. törvény 13. -a szerinti tájékoztatási kötelezettségének teljesítéséről a tájékoztatással egyidejűleg értesíti a területi ügyvédi kamarát is. (5) Az ügyvéd nem használhatja az elektronikus aláírást, ha a) kamarai tagsága megszűnt, b) ügyvédi tevékenységének gyakorlását felfüggesztették, c) ügyvédi tevékenységét szünetelteti, d) az aláírás-létrehozó adat elvesztéséről vagy arról szerzett tudomást, hogy az aláírás létrehozására illetéktelen személy vált képessé. (6) A területi ügyvédi kamara az (5) bekezdés a)-c) pontjában, az ügyvéd a d) pontjában foglalt esetben kezdeményezi a hitelesítés-szolgáltatónál az elektronikus aláíráshoz tartozó tanúsítvány érvényességének felfüggesztését, illetve visszavonását. (7) A hitelesítés-szolgáltató a tanúsítvány érvényességét a területi ügyvédi kamara megkeresésére haladéktalanul felfüggeszti, illetve a tanúsítványt visszavonja. 19
20 Az elektronikus közszolgáltatások elterjedése - így különösen a cégeljárás elektronizálása és a személyazonosság törvény szerinti on-line ellenőrzésének megteremtése - egyre szélesebb körben teszi lehetővé azt, hogy az ügyvédi szolgáltatás nyújtása során az ügyvéd elektronikus úton kommunikáljon a különféle hatóságokkal. Alapvető fontosságú ezért az, hogy e kommunikáció keretében továbbított, elektronikus aláírással ellátott nyilatkozatok az aláíró személyét és szakmai minőségét tekintve egységesen ugyanazt a biztonságot garantálják. A törvény ezért beépíti az Üvtv.-be azokat legfontosabb garanciális szabályokat, melyek ezt az egységes színvonalat hivatottak biztosítani: az aláírásnak minősített elektronikus aláírásnak kell lennie, a hitelesítésére szolgáló tanúsítványnak tartalmaznia kell az aláíró ügyvédi kamarai tagságát, melynek igazolására a területi ügyvédi kamara jogosult, s ugyancsak a kamara feladata a törvényben meghatározott esetekben a tanúsítvány érvényességének felfüggesztését, visszavonását kezdeményezni. A tanúsítványt kibocsátó hitelesítés-szolgáltatónak továbbá biztosítania kell a valós idejű tanúsítvány-állapotszolgáltatást (ennek részletes definícióját is megadja a törvény); ez alapvető feltétele többek között annak is, hogy a Hivatal a törvény szerinti on-line személyazonosság ellenőrzés során is rövid időn belül le tudja ellenőrizni azt, hogy valóban ügyvédtől érkezett-e az adatszolgáltatás iránti megkeresés. A törvény a felelősségi viszonyok egyértelművé tétele érdekében rögzíti azt, hogy az elektronikus aláírásról szóló jogszabályokban foglaltakon túl milyen kötelezettségek terhelik a hitelesítésszolgáltatót, a kamarát és az ügyvédet az elektronikus aláírással kapcsolatban. A hitelesítés-szolgáltató köteles értesíteni a kamarát a tanúsítvány kibocsátásáról, a kamara jelzésére pedig köteles a tanúsítvány érvényességét felfüggeszteni; a kamara köteles az ügyvédi tevékenység folytatását akadályozó körülmények bekövetkezése esetén a tanúsítvány érvényességének felfüggesztése iránti eljárni, az ügyvéd számára pedig e körülmények bekövetkezése esetén tilos az elektronikus aláírás ügyvédi tevékenység folytatása céljából történő felhasználása. Az iratok átvétele és kiadása 29. (1) Az ügyvéd köteles a megbízótól átvett vagy a megbízót megillető iratok átvételéről - a megbízó kérésére - elismervényt adni. Az iratokat a megbízás teljesítése, illetőleg felmondása után - a (2) bekezdésben meghatározott kivétellel - az ügyvéd a megbízó kérésére köteles kiadni. (2) Az ügyvéd nem köteles kiadni a fogalmazványait, a megbízó utasításait tartalmazó iratokat, az ügyben hozzá intézett leveleket, a megbízó érdekében teljesített fizetésekről szóló nyugtákat és az eljárása szabályszerűségének elbírálásához szükséges más iratokat; a megbízó kérésére az ilyen iratokról - a fogalmazványokat kivéve - másolatot köteles kiadni. (3) Az iratok kiadását nem lehet megtagadni amiatt, hogy az ügyvédet megillető megbízási díjat és költségtérítést nem fizették meg. A letétkezelés szabályai 30. (1) Az ügyvéd az 5. (1) bekezdésének e) pontjában meghatározott ügyvédi letétet a) a megbízás teljesítéseként, b) a megbízáshoz kapcsolódó eljárási cselekmények költségének fedezeteként és azok teljesítésére, 20
Ügyvédi ügyvitel oktatási segédanyag Összeállította dr Bednay Dezső 1) Az ügyvédi tevékenység kialakulása Rómában kezdetekben a jogszabályok, elsősorban a szakrális szabályok betartását a pontifexek felügyelték.